

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

17.04.2025. sēdes protokols Nr. 5., 32.p.

**LĒMUMS** **Nr.** **2025/253**

**Par pašvaldības nekustamā īpašuma**

 **“Lattelekom-Aizkraukles pasts”, Daudzeses pagasts, Aizkraukles novads,**

 **atsavināšanu, pārdodot 2.izsolē, un izsoles Noteikumu apstiprināšanu**

Aizkraukles novada dome 2024.gada 28.novembrī pieņēma lēmumu Nr.865 (protokols Nr.18., 42.p.) “Par pašvaldības nekustamā īpašuma “Lattelekom-Aizkraukles pasts” Daudzeses pagastā, Aizkraukles novadā, atsavināšanu, pārdodot izsolē un izsoles Noteikumu apstiprināšanu”.

Elektroniskā izsole notika no 2024.gada 20.decembra līdz 2025.gada 20.janvārim. Izsolei netika autorizēts neviens izsoles dalībnieks, līdz ar to tā tiek uzskatīta par nenotikušu un ir nepieciešams rīkot atkārtotu izsoli.

Aizkrauklesnovada pašvaldības īpašuma tiesības uz nekustamo īpašumu „Lattelekom-Aizkraukles pasts” ar kadastra Nr. 32500040301 nostiprinātas Zemgales rajona tiesas Daudzeses pagasta zemesgrāmatu nodalījumā Nr.100000077721.

Nekustamais īpašums „Lattelekom-Aizkraukles pasts” ar kadastra Nr. 32500040301 sastāv no zemes vienības ar kadastra apzīmējumu 3250040301 – 0,1819 ha platībā un būves ar kadastra apzīmējumu 32500040301001 -392,7 m2 platībā.

Īpašums nav apgrūtināts ar nomas tiesībām.

Aizkraukles novada domes Objektu apsekošanas un mantas vērtēšanas komisija ar 2024.gada 17.oktobra sēdes lēmumu Nr.152 (protokols Nr.15., 5.p.) noteikusi nekustamā īpašuma “Lattelekom-Aizkraukles pasts”, Daudzeses pagasts, Aizkraukles novads, nosacīto cenu **25695,00** **EUR** *(**divdesmit pieci tūkstoši seši simti deviņdesmit pieci euro un 00 centi).*

Saskaņā ar Publiskas personas mantas atsavināšanas likuma 3.panta otro daļu pašvaldība nekustamo īpašumu atsavina pārdodot izsolē, savukārt šī likuma 5.panta pirmā daļa nosaka, ka atļauju atsavināt publiskas personas nekustamo īpašumu dod attiecīgās atvasinātās publiskās personas lēmējinstitūcija.

Pašvaldību likuma 10.panta pirmās daļas 16.punkts noteic, ka domei ir tiesības lemt par nekustamo īpašumu atsavināšanu, savukārt šī likuma 73.panta ceturtā daļa nosaka, ka pašvaldībai ir tiesības atsavināt nekustamo īpašumu.

Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu,
Publiskas personas mantas atsavināšanas likuma 3.panta otro daļu, 5.panta pirmo daļu, Publiskas
personas finanšu līdzekļu un mantas izšķērdēšanas novēršanas likuma 3. un 7.pantu, Ministru
Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas
manta”, Aizkraukles novada domes Objektu apsekošanas un mantas vērtēšanas komisijas 2024.gada 17.oktobra sēdes lēmumu Nr.152 (protokols Nr.15., 5.p.), ņemot vērā Aizkraukles novada domes Finanšu un attīstības jautājumu komitejas 10.04.2025.atzinumu, atklāti balsojot: ar 18 balsīm “PAR” (Jānis Sarmis BAJINSKIS, Uldis DZĒRVE, Ingūna GRANDĀNE, Gatis GŪTMANIS, Dāvis KALNIŅŠ, Elita KAŅEPĒJA, Guntis LIBEKS, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Uģis RUBENIS), “PRET” – nav, “ATTURAS” – nav, Aizkraukles novada dome **NOLEMJ**:

1. **Apstiprināt** nekustamā īpašuma “Lattelekom-Aizkraukles pasts”, Daudzeses pagasts, Aizkraukles novads, kadastra Nr.32500040301, atsavināšanai noteikto nosacīto sākumcenu **25695,00** **EUR** (*divdesmit pieci tūkstoši seši simti deviņdesmit pieci euro un 00 centi*).
2. **Atsavināt** Aizkraukles novada pašvaldības nekustamo īpašumu “Lattelekom-Aizkraukles pasts”, Daudzeses pagasts, Aizkraukles novads, kadastra Nr.32500040301, kas sastāv no zemes vienības ar kadastra apzīmējumu 3250040301 – 0,1819 ha platībā un būves ar kadastra apzīmējumu 32500040301001 - 392,7 m2 platībā, pārdodot to elektroniskā izsolē ar augšupejošu soli.
3. Apstiprināt atsavināmā nekustamā “Lattelekom-Aizkraukles pasts”, Daudzeses pagasts, Aizkraukles novads, izsoles Noteikumus (*pielikumā*).
4. Apstiprināt izsoles soli 200,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš 2025.gada 15.jūlijam.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim RIEKSTIŅAM.

*Pielikumā: Nekustamā īpašuma* „*Lattelekom-Aizkraukles pasts” ar kadastra Nr.32500040301, Daudzeses pagasts, Aizkraukles novads, elektroniskās izsoles Noteikumi Nr.2025/35 uz 5 lp.*

Domes priekšsēdētājs Leons Līdums